Búist er við að Mette Frederiksen, forsætisráðherra Danmerkur, tilkynni um hertar sóttvarnarráðstafanir á fundi með fréttamönnum sem hefst klukkan eitt að íslenskum tíma. Metfjöldi kórónuveirusmita hefur greinst í Danmörku fjóra daga í röð.
9999 greindust með kórónuveiruna í Danmörku í gær, fleiri en nokkru sinni fyrr. Danir hafa áhyggjur af því að sjúkrahús og heilbrigðiskerfi ráði ekki við holskeflu nýrra sjúklinga.
Þetta var Camilla Ratchke, formaður danska læknafélagsins, sem sagði lækna hafa áhyggjur af því að geta ekki sinnt öllum sjúklingum sem þurfi á bráðameðferð að halda.
Sóttvarnarnefnd Danmerkur hefur lagt til víðtækar strangari sóttvarnaraðgerðir, þar á meðal að leikhúsum, kvikmyndahúsum, söfnum og samkomustöðum verði lokað. Veitingastaðir og krár megi ekki hafa opið lengur en til klukkan ellefu á kvöldin og hætta verði að veita vín klukkan tíu. Þá leggur sóttvarnarnefndin til að grímuskylda verði almenn alls staðar þar sem fólk kemur saman, svæðaskipting verði tekin upp í verslunum og við guðsþjónustur, farþegar verði að sýna kórónuveirupassa í langferðabílum og járnbrautarlestum. Enn fremur er lagt til að allir sem geti vinni heima.
Metfjöldi kórónuveirusmita hefur greinst í Danmörku fjóra daga í röð. Búist er við að Mette Frederiksen, forsætisráðherra Danmerkur, tilkynni um hertar sóttvarnarráðstafanir í dag.